Сяргей Анатольевіч Юхнавец у вялікі калектыў прадпрыемства УКП “Жылкамгас” прыйшоў два гады таму і стаў яго неад’емнай часткай. Бо спецыяліст вопытны, мае 6 разрад машыніста аўтакрана. У свой час скончыў Магілёўскі саўгас-тэхнікум, а значыць, практыка замацавана і тэарэтычна. Тэхніку ведае дасканала, упраўляе магутнай машынай віртуозна. Яго штодзённая дзейнасць звязана з небяспекай, бо ўсе работы праводзіць на вышыні, таму так важна няўхільна выконваць тэх-ніку бяспекі працы. Ад гэтага ў немалой ступені залежыць бяспека тых, хто працуе побач. Таму веды, прафесіяналізм, самадысцыпліна павінны быць на належным узроўні. Сяргей Анатольевіч ім адпавядае.